മുല്ലപ്പെരിയാറില് റൂള്കര്വ് പാലിച്ചില്ലെന്ന് കേരളം: സ്ഥിതിഗതികള് വിലയിരുത്തി മന്ത്രിമാര് സ്ഥിതിഗതികള് വിലയിരുത്താന് മന്ത്രിമാര് മുല്ലപ്പെരിയാര് സന്ദര്ശിച്ചു. മന്ത്രിമാരായ റോഷി അഗസ്റ്റിനും, പി പ്രസാദുമാണ് സന്ദര്ശനം നടത്തിയത്. മുല്ലപ്പെരിയാറിലെ ജലനിരപ്പ് 138 അടിയാക്കണം എന്ന് ജല വിഭവവകുപ്പ് മന്ത്രി റോഷി അഗസ്റ്റിന് ചൂണ്ടിക്കാട്ടി. കൂടുതല് വെള്ളം കൊണ്ടുപോകണമെന്ന് തമിഴ്നാടിനോട് ആവശ്യപ്പെടും. ജലനിരപ്പ് റൂള് കര്വില് എത്തിക്കാന് കഴിയാത്തത് സുപ്രീംകോടതിയെ അറിയിക്കും. പെരിയാറില് ജലനിരപ്പ് ഒരടി ഉയര്ന്നിട്ടുണ്ട്, അതില് ആശങ്ക വേണ്ടെന്ന് മന്ത്രി റോഷി അഗസ്റ്റിന് പറഞ്ഞു. Read Also : നിറപ്പകിട്ടില്ല, ഏഴഴകും ഇല്ല അറിയാം വെള്ള മഴവില്ലിനെ കുറിച്ച്. സെക്കന്റില് 2974 ഘനയടി വെള്ളമാണ് സ്പില്വേയിലൂടെ ഇടുക്കിയിലേക്ക് ഒഴുക്കുന്നത്. 2340 ഘനയടി വീതം തമിഴ്നാട് കൊണ്ടു പോകുന്നുണ്ട്. 7000 ഘനയടി വെള്ളം തുറന്നു വിട്ടാല് വേണ്ടി വരുന്ന മുന്കരുതലുകള് എടുത്തിട്ടുണ്ട്. എന്നാല് നിലവില് കൂടുതല് വെള്ളം തുറന്നു വിടും എന്ന് അറിയിച്ചിട്ടില്ലെന്നും മന്ത്രി പറഞ്ഞു. ഇന്ന് രാത്രി വരെ പരമാവധി സംഭരിക്കാന് കഴിയുന്നത് 138 അടിയാണ് . ഈ സാഹചര്യത്തില് ജലനിരപ്പ് ക്രമീകരിക്കാന് തമിഴ്നാട് കൂടുതല് വെള്ളം തുറന്നു വിടാന് സാധ്യതയുണ്ട്. ഷട്ടറുകള് ഉയര്ത്തി രണ്ട് ദിവസം പിന്നിടുമ്ബോളും ജലനിരപ്പ് അനുവദനീയ പരിധിയായ 138 അടിയിലേക്ക് നിജപ്പെടുത്താന് തമിഴ്നാടിന് കഴിഞ്ഞിട്ടില്ല. ഈ സാഹചര്യത്തിലാണ് സ്ഥിതിഗതികള് നേരിട്ട് വിലയിരുത്താന് മന്ത്രിമാര് അണക്കെട്ടിലെത്തുന്നത്. Story Highlights : roshyaugustineonmullaperiyardamopen